Mar 25,2015
హువారు నుంచి రెండు కొత్త సెల్‌ఫోన్‌లు
               న్యూఢిల్లీ: ప్రముఖ చైనా ఎలక్ట్రానిక్‌ సంస్థ హువారు మంగళవారం రెండు కొత్త సెల్‌ఫోన్లను భారత మార్కెట్‌లో విడుదల చేసింది. 'హానర్‌' విభాగంలో ఈ రెండు కొత్త ఫోన్లను సంస్థ తీసుకువచ్చింది. హానర్‌ 4ఎక్స్‌, హానర్‌ 6 ప్లస్‌ పేరుతో ఈ కొత్త ఫోన్లను విడుదల హువారు విడుదల చేసింది. భారత్‌లో హానర్‌ 6ప్లస్‌ 5.5 అంగుళాల స్క్రీన్‌, 3జీబీ రామ్‌, క్వాడ్‌కోర్‌ కోర్‌టెక్స్‌-ఎ15 మరియు కోర్‌టెక్స్‌ ఎ7 ప్రాసెసర్‌,32 జీబీ ఇంటర్నల్‌ మెమోరీ, 4జీ సపోర్టుతో పాటు 3,600 ఎంఏహెచ్‌ బ్యాటరీతో విడుదల చేసినట్లు కంపెనీ తెలిపింది. దీని ధరను సంస్థ రూ.26,499 గా నిర్ణయించింది. మరోవైపు హానర్‌ 4ఎక్స్‌ను 1.2 గీగాహెడ్జ్‌ క్వాడ్‌కోర్‌ సీపీయూ, 5.5 అంగుళాల స్క్రీన్‌, ఆండ్రాయిడ్‌ కిట్‌క్యాట్‌ ఆపరేటింగ్‌ సిస్టిమ్‌,13 మెగా పిక్సల్స్‌ ముందు కెమెరా, 8 మెగా ఫిక్సల్స్‌ వెనక కెమెరాతోకంపెనీ విడుదల చేసింది. దీని ధరను సంస్థ రూ.10,499 గా నిర్ణయించింది.కంపెనీకి ఇప్పటికే హానర్‌ విభాగంలో నాలుగు ఫోన్‌లు ఉన్నాయి. అత్యత్తమ టెక్నాలజీని అతి తక్కువ ధరలకు అందించడమే ధ్యేయంగా తాము మార్కెట్‌లో ముందుకు వెలుతున్నట్లు సంస్థ తెలిపింది.హువారు సంస్థ ప్రపంచంలోనే అత్యధికంగా సెల్‌ఫోన్లను అమ్మె నాలుగో అతి పెద్ద సంస్థ. విపణిలో శామ్‌సంగ్‌, యాపిల్‌, లెనోవాల తురువాతి స్థానం ఈ సంస్థదే. ఈ ఏడాది ఇరవై లక్షల సెల్‌ఫోన్లను విక్రయించలని సంస్థ లక్ష్యంగా పెట్టుకొంది.
మీ స్నేహితులకు రికమెండ్ చెయ్యండి